《元日》
宋代·李洪

元日欢情客里稀，追陪人事强开眉。
不知爆竹催年去，但怪屠苏到我迟。
梅蘂欲撩东阁兴，宦情终愧北山移。
未甘直道犹萧索，詹尹何辞为拂龟。

作者简介：[约公元一一六九年前后在世]字不详，本扬州人，后寓居海盐，李正民之子。生卒年均不详，约宋孝宗乾道中前后在世。工诗。历知温州、藤州。其馀事迹均不详。洪著有文集二十卷，今仅存芸庵类稿六卷，《四库总目》不及十之三四。其诗时露警秀，七律尤工。